
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

Privind, aprobarea schimbului de terenuri dintre Primăria  municipiului

Focsani  şi  domnii Stan Gheorghe si Margareta
       Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, prin care se propune aprobarea schimbului de terenuri între Primăria municipiului Focşani şi domnii Stan Gheorghe si Margareta si raportul comun al  Serviciului urbanism, al Direcţiei economice şi al Serviciului juridic, administrarea domeniului public şi privat, înregistrat la nr. 58207/03.12.2010 ;

       - avand in vedere avizul favorabil al Comisiei pentru amenajarea teritoriului si urbanism, al Comisiei pentru buget, finanţe, investiţii, liberă iniţiativă, economic şi servicii publice si al Comisiei pentru agricultura, protectia mediului si ecologie precum  si amendamentul formulat de d-nul consilier local Bogdan Matisan ;
          -  în conformitate cu art.2 din Titlul X – Circulaţia juridică a terenurilor din Legea nr.247/ 2005 privind reforma in domeniile proprietăţii şi justiţiei, precum şi unele măsuri adiacente;

        - în baza art.36 alin. (1) şi (2) lit. (c) şi în temeiul art.45 alin.(3) şi art.121 alin.(4) din Legea nr. 215/ 2001 privind administraţia publică locală, republicata cu modificarile si completarile ulterioare ;
HOTĂRĂŞTE :

.        Art. 1. Se insusesc expertizele tehnice întocmite pentru evaluarea terenurilor care fac obiectul schimbului, conform anexelor nr.1, nr.2 si nr.3, care fac parte integrantă din prezenta hotarare.

         Art. 2. Se aproba schimbul de terenuri între Primăria municipiului Focşani şi domnii Stan Gheorghe si Margareta, astfel :

        a) Primaria municipiului Focsani primeste in schimb suprafaţa de 2534,00 mp., liber de constructii, situat in str. Vrancei nr. 33, identificat prin Tarla nr. 5, parcela 158, avand categoria de folosinta arabil si urmatorii vecini : la nord – Soseaua Vrancei, la sud si la est – Cimitirul Nordic si la vest – S.C.Micromet S.A. Terenul urmează a fi inventariat în domeniul public al municipiului Focşani. Acesta este evidentiat in anexa nr. 4  la prezenta hotarare.

      b)  Primaria municipiului Focsani cedeaza terenul in suprafata de 2692,38 mp., intravilan, cu acces la soseaua de centura a orasului, respectiv Calea Munteniei E 85 - zona poligon Ministerul Apararii – cimitir in constructie,  fiind identificat cu Tarla 83, parcela 435 si este compus din doua loturi :

             - lotul 1 in suprafata de 2165,38 mp., avand vecinii : la  nord, sud si est – drum (Primaria municipiului Focsani)  si la vest – teren proprietate particulara ;

             - lotul 2 in suprafata de 527,00 mp. , avand vecinii : la nord si sud – teren Primaria municipiului Focsani, la est – drum exploatare si la vest – drum (teren Primaria municipiului Focsani).

              Acesta este evidentiat in anexa nr. 5  la prezenta hotarare.      

      Art. 3. Actul avand ca obiect  schimbul de terenuri prevazut la art. 2,  se va incheia in forma autentica.
      Art. 4. Terenul in suprafata totala de 2534,00 mp., va fi inventariat in domeniul public al municipiului Focsani urmand sa aiba destinatia de cimitir.

      Art. 5.  Prezenta hotarare va fi comunicata de catre Serviciul administratie publica locala, cadastru si agricultura, compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic, administrarea domeniului public si privat, Directia economica şi Servicul urbanism. 

